شەفەق
نیوز/ راگەیانن عبری، ئمڕوو چوارشەممە، خەوەردا ک سوپای پاسدران ئیرانی تەقەلا داگە
پیاویگ ئیسرائیلی خاوەن کاروبار لەناو جۆرجیا بکوشێد.
کەناڵ
١٢٤ عبری وت: ئیوارە دویەکە سێشەممە ئاشکرا کریا ک ئیتسیک موشیە پیاوەیگە خاوەن کاروبار
ئیسرائیلی لە تبلیسی پایتەخت جۆرجیا وەلایەن سوپای پاسدران تەقەلای کوشتنی دریاگە.
کەناڵەگە
لە سەرچەوەیگ ئەمنی ئیسرائیلی وت: موشیە ک کەسیگ گورجە لە قایمکردن پەیوەندی ناوبەین
ئیسرائیل و جۆرجیا، ئەوسا وەلایەن ئیران خریاوێدە ئامانج، و سوپای پاسدران وەچەن تیپیگ
تەقەلای کوشتنی داگە، تا لە هەفتەی گوزەشتە یەکیگ لە ئەندامەیل تیپەگە لە جۆرجیا دەسگیر
کریا.
وتیش:
هیزەیل جۆرجیا کەسەیلیگ دەسگیر کردن دوو ڕەگەزنامە جۆرجی- ئیرانی وەپیان بویە،  چشتەیلیگ چەنگی لە تورکیا ئەرا تیپەگە وە پویل هاوردنە،
و دەسنریا بان چەکیگ ئەرا جیوەجیکردن کوشتنەگە ئامادە کریاس، و گشت تیپەگە ئەرا ئیران
کار کەن.
